Este una dintre variantele luate în calcul de anchetatori, după tragedia de miercuri. Un român a mărturisit poliţiei că schia împreună cu un grup de 15 persoane în afara pistei, mai sus de locul în care erau liceenii. El a povestit că la un moment dat, zăpada a luat-o la vale şi se teme că acest lucru a fost provocat de grupul din care făcea parte.

Trei persoane, dintre care doi adolescenţi şi un turist ucrainean, au murit în avalanşă. Un profesor care-i însoţea pe elevi este în arest preventiv pentru omor din culpă, fiindcă i-a condus pe elevi pe o pistă închisă în acel moment.